OpenLLM-France/wikimedia huggingface dataset:
# Wusum Stars FC

El Wusum Stars FC o The Wusum Stars of Bombali és un club de futbol de Sierra Leone de la ciutat de Makeni, al districte de Bombali. Disputa els seus partits a l'Estadi Wusum Sports. Els seus colors són el groc i el negre.

## Palmarès

* Copa de Sierra Leone de futbol:
** 1979

## Futbolistes destacats

* Mustapha Sama

## Referències

* ↑ «NATIONAL LEAGUE TEAMS». thefarfoot.weebly.com. [Consulta: 9 febrer 2019].
* ↑ Post Match Interview with Wusum Stars FC's Amadu Barrie & Bombali Shebora FC's Suffian Kalokoh
* ↑ «Sierra Leone - List of Cup Winners». rsssf.com. [Consulta: 16 agost 2019].
# Sublimació (desambiguació)

«Sublimació» té aquests significats:
* Sublimació, procés físic que consisteix en el pas de l'estat sòlid al gasós;
* Sublimació (psicologia), element de la psicoanàlisi.
* Impressora de sublimació, sistema d'impressió digital.
# Vaixell de Gokstad

El Vaixell de Gokstad és un vaixell viking de finals del s. IX trobat en un vaixell funerari sota un túmul a la granja de Gokstad a Sandar, Sandefjord, Vestfold, Noruega. El vaixell, l'excavà al 1880 Nicolay Nicolaysen.

## El vaixell

El vaixell de Gokstad és format per taules clavades, quasi totes de roure. Té 24 m d'eslora i 5 m de màniga. És el vaixell més ampli de tots els exposats al Museu de Vaixells vikings d'Oslo. Es feu per ser propulsat per 32 remers, i els buits que servien per al pas dels rems podien ser tapats en el moment de navegar a la vela. Emprava una vela d'una superfície aproximada de 110 m² que podia fer anar l'embarcació a una velocitat de 12 nusos. Quan es trobava en aigües poc profundes, el timó es podia alçar, amb la finalitat que no sofrira danys.
L'anàlisi de dendrocronologia suggereix que el vaixell de Gokstad es construí amb troncs talats al voltant de l'any 890.
S'ha demostrat que el vaixell fou dissenyat per a la mar. Una rèplica en travessà l'Atlàntic des de Bergen per ser mostrat en l'Exposició Mundial Colombina de Chicago de 1893. Una altra rèplica, el Gaia, té com a port actual la ciutat de Sandefjord.

## L'esquelet

Durant les excavacions, es descobrí l'esquelet d'un home de 50 a 70 anys. Les restes eren sobre un llit cavat en un tronc. Tot i que la identitat del difunt és desconeguda, s'ha suggerit que fos Olaf Geirstad-Alf, un rei de Vestfold. Pertanyia a la casa d'Yngling i va morir en aquella època segons Heimskringla.

## Els objectes

A part de l'embarcació principal, s'han trobat tres petits vaixells, així com una tenda, un trineu i els arreus d'un cavall. Se suposa que el monticle, el profanaren en temps remots, perquè en les excavacions no s'ha trobat cap objecte d'argent o or. En el període viking, les armes eren considerades molt importants en la tomba d'un home. En el cas del vaixell de Gokstad, no s'ha trobat cap arma, i això indueix a pensar que en foren robades per saquejadors.

## Referències

Christensen, A. E. Ingstad, A. S. and Myhre, B. (1992) "Osebergdronningens Grav", Oslo.

## Enllaços externs

* The Oslo Viking Ship Museum.
* Gaia, the Gokstad Ship copy.
# Ørland

Ørland és un municipi situat al comtat de Trøndelag, Noruega. Té 5.209 habitants (2016) i té una superfície de 73 km². El centre administratiu del municipi és el nucli de Brekstad. Ørland es declarà ciutat l'any 2005.
El municipi es troba a l'extrem sud-oest de la península de Fosen a la costa nord de la desembocadura del fiord de Trondheim.

## Informació general

El municipi d'Ørland es va establir l'1 de gener de 1838. El 1853, el districte nord de Bjugn es va separar per esdevenir un municipi propi. Això va deixar Ørland amb 3.361 residents. L'1 de gener de 1896, el districte sud de Værnes es va separar d'Ørland per esdevenir el municipi propi d'Agdenes. Després de la divisió, Ørland tenia 3.649 habitants.

### Nom

El nom en nòrdic antic era Yrjar. Aquesta és una forma plural derivat de aurr que significa "grava". Més tard es va canviar per Ørieland fins a esdevenir el mot actual.

### Escut d'armes

L'escut d'armes és dels anys setanta. Se'ls va concedir el 9 de febrer de 1979. Els braços es deriven dels braços de Inger, Mare de Déu de Austraat, una dona noble que vivia a Austrått senyorial, Ørland 1488-1555 i que va tenir un paper important en la història de la zona.

### Església

L'Església de Noruega té una parròquia dins del municipi d'Ørland.

## Geografia

Ørland està situat en terres baixes costaneres, a la desembocadura del fiord de Trondheim.
Al municipi hi fa bastant vent, ja que frega el mar de Noruega a l'oest i el fiord de Trondheim a l'est. La major part del municipi es troba fins a la península de Fosen, però les illes de Garten, Storfosna i Kråkvåg també estan poblades.

## Clima

El clima d'Ørland és oceànic fred. A l'estiu les temperatures màximes no acostumen a sobrepassar els 16 °C i a l'hivern les temperatures mínimes arriben fins a -3 °C. Els mesos amb més precipitació són el setembre i octubre, en què cauen 133 i 131 litres. Els mes amb menys precipitació és el maig, en què cauen 50 litres de mitjana.

## Economia

Les principals ocupacions són la base aèria principal Ørland, l'agricultura, els serveis públics i el comerç.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ «"Historisk oversikt over endringer i kommune- og fylkesinndelingen"» (en noruec).
* ↑ «"Ørland: 1961-1990 base period"». met.no.
# Construcciones y Auxiliar de Ferrocarriles

Construcciones y Auxiliar de Ferrocarriles (CAF) és una empresa espanyola dedicada al disseny, fabricació i manteniment de trens i material ferroviari. Cotitza al Mercat Continu de les borses de Madrid (BMAD CAF), Barcelona (BBCN CAF), Bilbao i València.
CAF ha subministrat material mòbil a les xarxes de metro de Bilbao, Barcelona, Madrid o Hong Kong, entre d'altres.
També ha dissenyat trens d'alta velocitat, regionals i rodalia per a Renfe i subministra ferroviàries a empreses com FGC, FGV o SFM.

## Enllaços externs

* Web oficial de CAF (castellà)
# Sota Hirayama

Sota Hirayama (Prefectura de Fukuoka, Japó, 6 de juny de 1985) és un futbolista japonès.

## Selecció japonesa

Sota Hirayama va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Étables

* No s'ha de confondre amb Étable.
«Étables» té aquests significats:
* Étables (francès) o Estables (Ardecha) (occità), municipi al departament de l'Ardecha (regió d'Alvèrnia-Roine-Alps, França)
* Étables-sur-Mer, municipi al departament de Costes del Nord (regió de Bretanya, França)
* Cantó d'Étables-sur-Mer, divisió administrativa al departament de Costes del Nord (regió de Bretanya, França)
* Saint-Germain-d'Étables, municipi francès situat al departament del Sena Marítim i a la regió de Normandia, França)
# Heathcliff (cràter)

Heathcliff és un cràter de l'asteroide del tipus Amor (433) Eros, situat amb el sistema de coordenades planetocèntriques a 7.4 ° de latitud nord i 167.9 ° de longitud est. Fa un diàmetre de 1.1 km. El nom va ser fet oficial per la UAI l'any 2003 i fa referència a Heathcliff, amant de Catherine a la novel·la Cims borrascosos d'Emily Brontë (Anglaterra, 1847).

## Referències

* ↑ "Heathcliff (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Spodiopsar

Spodiopsar és un gènere d'ocells de la família dels estúrnids (Sturnidae).

## Llistat d'espècies

Segons la classificació del Congrés Ornitològic Internacional (versió 12.2, juliol 2022) aquest gènere conté dues espècies:
* Spodiopsar sericeus - estornell bec-roig.
* Spodiopsar cineraceus - estornell fumat.

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 673. ISBN 978-84-16728-37-4.
# Øksfjordjøkelen

Øksfjordjøkelen (sami septentrional: Ákšovuonjiehkki) és la novena glacera més gran de la Noruega continental. La glacera es troba a la frontera entre els antics comtats de Finnmark i Troms. Amb 42 quilòmetres quadrats la glacera es troba als municipis de Loppa i Kvænangen.
El punt més alt té una altitud de 1.204 metres. Ara és a 1.191 metres a causa de la contracció de les glaceres. No obstant això, segueix sent, de moment, el punt més alt de tot el comtat de Finnmark. El punt més baix en la glacera té una alçada de 330 metres, quan arriba al fiord de Jøk. El poble d'Alteidet al municipi de Kvænangen és a prop, al llarg de la ruta europea E6.

## Referències

* ↑ Store norske leksikon. «Øksfjordjøkelen» (en noruec). [Consulta: 23 desembre 2012].
* ↑ norgeskart.no (en noruec)
* ↑ «Fjelltopper i Nord» (en noruec).
# Anna Brasi

Anna Brasi (Catanzaro, 31 d'agost de 1947) és una guionista i directora de cinema italiana.
Llicenciada en Filosofia i diplomada en direcció al Centre Experimental de Cinematografia, és directora i guionista des de l'any 1988 quan va escriure i dirigir el seu primer llargmetratge Angela come te. Per aquesta pel·lícula va rebre el premi a la millor pel·lícula de director debut a la IX edició de la Mostra de València l'any 1989.
El 1998 va dirigir i escriurem La signora del gioco (La dame du jeu).

## Filmografia

* Angela come te (1988)
* La signora del gioco (1998)
* Incontri di primavera (2000)
* Il velo (2006) – curtmetratge

## Referències

* ↑ «Tiburon International Film Festival».
* ↑ La película siria «Estrellas del día», Palmera de oro de la IX edición, ABC, 16 d'octubre de 1988
# Constricció (biologia)

En biologia, les constriccions expliquen que el canvi evolutiu només sigui possible en certes direccions. Les constriccions suposen, per tant, límits a l'actuació de la selecció natural que, des d'aquesta perspectiva, deixaria de ser l'única força responsable de la direcció del canvi evolutiu. Les constriccions del desenvolupament es defineixen com "una limitació en la variabilitat fenotípica causada per l'estructura, caràcter, composició o dinàmica del sistema de desenvolupament".

## Referències

* ↑ Darwin, Charles. On The Origin of Species, 1859, p. Chapter 6.
* ↑ Blomberg, S. P., and T. Garland. 2002. Tempo and mode in evolution: phylogenetic inertia, adaptation and comparative methods. Journal of Evolutionary Biology 15:899–910.

## Bibliografia

* Riedl, R. (1978). Order in Living organisms: a systems analysis of evolution. John Wiley & Sons.
* Schwenk, K. (1995). A utilitarian approach to evolutionary constraint. Zoology 98, 251-262.
# Lluita als Jocs Olímpics d'estiu de 1920 - lluita lliure masculina pes mitjà

Lluita als Jocs Olímpics d'estiu de 1920 :
| Lluita grecoromana |||
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| < 1912 1924 > |||
La prova del pes mitjà de lluita lliure fou una de les cinc de lluita lliure que es disputaren als Jocs Olímpics d'Anvers de 1920. Com la resta de proves de lluita sols hi podien participar homes. Els lluitadors que participaven en aquesta categoria podien pesar fins a 75 quilograms. La competició es disputà entre el 25 i el 27 d'agost i hi van prendre part 18 participants, en representació de 12 països.

## Medallistes

| Or | Plata | Bronze |
| Eino Leino (FIN) | Väinö Penttala (FIN) | Charles Johnson (USA) |

## Classificació final

| Setzens de final 25 d'agost | Setzens de final 25 d'agost | Vuitens de final 26 d'agost | Vuitens de final 26 d'agost | Quarts de final 27 d'agost | Quarts de final 27 d'agost | Semifinals 27 d'agost | Semifinals 27 d'agost | Final 27 d'agost | Final 27 d'agost |
| Väinö Penttala (FIN) | W |
| Charles Backsman (FRA) | L | Väinö Penttala (FIN) | W |
| | | Edgar Bacon (GBR) | L |
| | | | | Väinö Penttala (FIN) | W |
| | | | | Pierre Derkinderen (BEL) | L |
| | | Pierre Derkinderen (BEL) | W | | |
| | | Ahmed Rahmy (EGY) | L | | |
| | | | | | | Väinö Penttala (FIN) | W |
| | | | | | | Angus Frantz (USA) | L |
| | | Angus Frantz (USA) | W | | | | |
| | | Stanley Bacon (GBR) | L | | | | |
| | | | | Angus Frantz (USA) | W | | |
| | | | | Otto Borgström (SWE) | L | | |
| | | Otto Borgström (SWE) | W | | | | |
| | | Dimitrios Vergos (GRE) | L | | | | |
| | | | | | | | | Väinö Penttala (FIN) | L |
| | | | | | | | | Eino Leino (FIN) | W |
| | | Eino Leino (FIN) | W | | | | |
| | | Otto Bron (SUI) | L | | | | |
| | | | | Eino Leino (FIN) | W | | |
| | | | | Frits Janssens (BEL) | L | | |
| | | Frits Janssens (BEL) | W | | | | |
| | | Pierre Angelot (FRA) | L | | | | |
| | | | | | | Eino Leino (FIN) | W |
| Charles Johnson (USA) | W | | | | | Charles Johnson (USA) | L |
| Enok Lopponen (CAN) | L | Charles Johnson (USA) | W | | | | |
| | | Kumar Navale (IND) | L | | | | | Tercera posició | Tercera posició |
| | | | | Charles Johnson (USA) | W |
| | | | | Gudmund Grimstad (NOR) | L | | | | Charles Johnson (USA) | W |
| | | Gudmund Grimstad (NOR) | W | | | | | Angus Frantz (USA) | L |
| | | Gottfrid Lindgren (SWE) | L | | |

## Referències

* (anglès) Lluita - Anvers 1920 Arxivat 2007-06-25 a Wayback Machine.
# Étables-sur-Mer

Étables-sur-Mer (en bretó Staol, gal·ló Establ) és un municipi francès, situat a la regió de Bretanya, al departament de Costes del Nord. L'any 2007 tenia 2.950 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1928 | 1954 | 2041 | 2039 | 2121 | 2514 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Pierre Le Cornoux | |
| 2008- | Marcel Pincemin | |
# Marc Gegani Macerí (cònsol)

Marc Gegani Macerí (en llatí: Marcus Geganius M. F. Macerinus) va ser un magistrat romà. Formava part de la gens Gegània, i era de la família dels Macerí.
Va ser tres vegades cònsol, la primera l'any 447 aC amb Gai Juli Jul. La segona el 443 aC amb Tit Quint Capitolí Barbat, any en què va derrotar els volscs i va obtenir els honors del triomf. I la tercera el 437 aC amb Luci Sergi Fidenes.
En el seu segon consolat es va establir la censura que va ser exercida el 435 aC per Gai Furi Pacil Fus. Els censors van fer el primer cens dels ciutadans, en una vil·la del Camp de Mart. Mamerc Emili Mamerci, que havia proposat, per la Lex Aemilia de censoribus de rebaixar el període de cinc anys que tenia la censura fins a un any i mig, va ser exclòs per aquest motiu de la seva tribu i rebaixat a la condició d'erari.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 884.
# Veerse Gatdam

El dic de Veerse Gat (Veerse Gatdam) es va construir entre 1958 i 1961, i connecta l'illa de Walcheren, a l'altura de Breezand, amb l'illa de Noord-Beveland, a l'altura de De Banjaard.
Aquest dic forma part del Pla Delta i en concret del pla de les tres illes, que amb la construcció d'aquest dic i del Zandkreekdam comunicaria les illes Walcheren, Noord-Beveland i Zuid-Beveland.
La construcció d'aquest dic va ser més difícil que la del Zandkreek degut primer a que era més gran i segon que el corrent no canvia la seva força amb el canvi de les marees. Tant com en marea baixa com a marea alta el corrent transporta 70 milions de metres cúbics d'aigua cap a la desembocadura.
Una vegada construït, al costat del llac Veerse Meer es va col·locar una carretera i al costat del mar del Nord una platja ampla. En els anys noranta es va omplir completament amb sorra i es va plantar pastura marina perquè el dic complís el requisit de semblar-se el més possible a una duna.

## Fons

«El dique de Veerse Gat (Veerse Gatdam)» (en espanyol), 2004. [Consulta: 23 juliol 2017].

## Referències

* ↑ «El plan de las tres islas» (en castellà). Deltawerken. Arxivat de l'original el 13 d’octubre 2017. [Consulta: 22 juliol 2017].

## Enllaços externs

* Vídeo de la construcció del dic de Veerse Gat en neerlandès amb subtítols en anglès.
# Wiluïta

La wiluïta és un sorosilicat verd fosc, marró o negrós de fórmula: Ca$_{19}$(Al, Mg)$_{13}$(B,, Al)₅(SiO₄)$_{10}$(Si₂O₇)₄(O, OH)$_{10}$.
Té una duresa a l'escala de Mohs de 6 i una densitat de 3,36. Té un llustre vitri, una exfoliació pobra i una fractura irregular. Cristal·litza en el sistema tetragonal i es presenta com a cristalls ben formats amb bona aparença externa. és isoestructural amb el grup de la vesuvianita i està associat amb la Wol·lastonita i amb les grossularines verd oliva (viluites) dels skarn de serpentinita.
Normalment la wiluïta és confosa amb altres minerals, referint-se a ella com grossulària.

## Història

Va ser descoberta l'any 1998 al Riu Viliüi a (Yakutia), Rússia i nomenada pel seu lloc de descobriment.

## Referències

* ↑ «Wiluite» (en anglès). Mindat. [Consulta: 7 novembre 2015].
* ↑ Viluite Mindat database
* ↑ Wiluite (of Severgin) Mindat database
* Webmineral
* Mindat

## Enllaços externs

* http://hyperphysics.phy-astr.gsu.edu/hbase/minerals/vesuvianite.html
* http://www.cs.cmu.edu/~adg/adg-psssimages.html#wilui
# Sant Just d'Ardèvol

* Aquest article tracta sobre el poble del municipi de Pinós. Vegeu-ne altres significats a «Sant Just».
Sant Just d'Ardèvol, també anomenat Sant Just o Sant Just de Su, és un poble i, des del punt de vista administratiu, una de les cinc entitats de població del municipi de Pinós, a la comarca catalana del Solsonès. Anteriorment, el poble pertanyia a l'antic comú d'Ardèvol, fins que aquest darrer s'integrà al terme municipal de Pinós.
L'església de Sant Just és sufragània de l'església parroquial de Santa Maria de Su.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 23 | 19 | 42 | 42 |
| 2001 | 0 | 0 | 0 | 23 | 19 | 42 | 42 |
| 2002 | 0 | 0 | 0 | 24 | 18 | 42 | 42 |
| 2003 | 0 | 0 | 0 | 25 | 17 | 42 | 42 |
| 2004 | 0 | 0 | 0 | 24 | 20 | 44 | 44 |
| 2005 | 0 | 0 | 0 | 28 | 20 | 48 | 48 |
| 2006 | 0 | 0 | 0 | 29 | 22 | 51 | 51 |
| 2007 | 0 | 0 | 0 | 27 | 21 | 48 | 48 |
| 2008 | 0 | 0 | 0 | 25 | 21 | 46 | 46 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-05-25 a Wayback Machine.
* ↑ «Sant Just d'Ardèvol». Gran Enciclopèdia Catalana. Barcelona: Grup Enciclopèdia Catalana.
# Lluita als Jocs Olímpics d'estiu de 1920 - lluita lliure masculina pes ploma

Lluita als Jocs Olímpics d'estiu de 1920 :
| Lluita grecoromana |||
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| < 1912 1924 > |||
La prova del pes ploma de lluita lliure fou una de les cinc de lluita lliure que es disputaren als Jocs Olímpics d'Anvers de 1920. Com la resta de proves de lluita sols hi podien participar homes. Els lluitadors que participaven en aquesta categoria podien pesar fins a 60 quilograms. La competició es disputà entre el 25 i el 27 d'agost i hi van prendre part 10 participants, en representació de 7 països.

## Medallistes

| Or | Plata | Bronze |
| Charles Ackerly (USA) | Samuel Gerson (USA) | Philip Bernard (GBR) |

## Classificació final

| Vuitens de final 25 d'agost | Vuitens de final 25 d'agost | Vuitens de final 25 d'agost | Quarts de final 26 d'agost | Quarts de final 26 d'agost | Semifinals 27 d'agost | Semifinals 27 d'agost | Final 27 d'agost | Final 27 d'agost | Final 27 d'agost |
| 1 | Charles Ackerly (USA) | W |
| 16 | Ioannis Dialetis (GRE) | L |
| 16 | Ioannis Dialetis (GRE) | L | Charles Ackerly (USA) | W |
| | | | Daniel Kaiser (SUI) | L |
| 8 | Daniel Kaiser (SUI) | - | Daniel Kaiser (SUI) | L |
| 9 | Lliura | - | | |
| 9 | Lliura | - | | | Charles Ackerly (USA) | W |
| | | | | | Philip Bernard (GBR) | L |
| 5 | Philip Bernard (GBR) | - | | | Philip Bernard (GBR) | L |
| 12 | Lliura | - | | | | |
| 12 | Lliura | - | Philip Bernard (GBR) | W | | |
| | | | Jean Harrasse (FRA) | L | | |
| 4 | Jean Harrasse (FRA) | - | Jean Harrasse (FRA) | L | | |
| 13 | Lliura | - | | | | |
| 13 | Lliura | - | | | | | | Charles Ackerly (USA) | W |
| | | | | | | | | Sam Gerson (USA) | L |
| 6 | Sam Gerson (USA) | W | | | | | | Sam Gerson (USA) | L |
| 11 | Kaarlo Mäkinen (FIN) | L | | | | |
| 11 | Kaarlo Mäkinen (FIN) | L | Sam Gerson (USA) | W | | |
| | | | Georges Barathon (FRA) | L | | |
| 3 | Georges Barathon (FRA) | - | Georges Barathon (FRA) | L | | |
| 14 | Lliura | - | | | | |
| 14 | Lliura | - | | | Sam Gerson (USA) | W | Tercer lloc | Tercer lloc | Tercer lloc | Tercer lloc |
| | | | | | Randhir Shindes (IND) | L |
| 7 | Randhir Shindes (IND) | - | | | | | | Philip Bernard (GBR) | W |
| 10 | Lliura | - | | | | | | Randhir Shindes (IND) | L |
| 10 | Lliura | - | Randhir Shindes (IND) | W | | | | Randhir Shindes (IND) | L |
| | | | Henry Inman (GBR) | L |
| 2 | Henry Inman (GBR) | - | Henry Inman (GBR) | L |
| 15 | Lliura | - |

## Referències

* (anglès) Lluita - Anvers 1920 Arxivat 2007-06-25 a Wayback Machine.
# Pitómnik

Pitómnik (en rus: Питомник) és un poble (un possiólok) de l'óblast d'Omsk, a Rússia, que en el cens del 2010 tenia 53 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Zàitsev

Zàitsev (en rus: Зайцев) és un poble (un khútor) del krai de Stàvropol, a Rússia, que en el cens del 2010 tenia 1.018 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Outer Circle Line

Outer Circle Line fou una ruta de ferrocarril de Londres operada a finals del segle xix i a principis del segle xx per vies que ara pertanyen a Network Rail i que incloïa parts del Metro de Londres. Encara que no era ben bé un cercle o un circuit complet, la línia circumnavegava els suburbis del nord i el centre de la capital victoriana. El nom reflectava les seves similituds amb l'Inner Circle i Middle Circle amb els quals també compartia algunes vies.

## Vegeu també

* Circle Line
# Paderne

Paderne és un municipi de la província de la Corunya a Galícia. Pertany a la Comarca de Betanzos.
Evolució demogràfica :
| 1900 | 1930 | 1950 | 1981 | 2004 |
| 4.737 | 4.632 | 4.566 | 3.690 | 2.689 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Adragonte (Santiago)
* Obre (San Adnrés)
* Paderne (San Juan)
* Quintas (San Esteban)
* Souto (Santa María)
* Vigo (San Julián)
* Vilamourel (San Juan)
* Vilouzás (San Salvador)
* Viñas (San Pantaleón)